**Szám:** ÖNK/1-9/2024.

**ELŐTERJESZTÉS**

**Veszprém Megyei Jogú Város Önkormányzata**

**2024. szeptember 26-i**

**Közgyűlésére**

**Tárgy:** Döntés a V-Busz Kft. alapító okiratának módosításáról

**Előterjesztő:** Porga Gyula polgármester

**Az előterjesztés előkészítésében részt vett:** Dr. Józsa Tamás

kabinetfőnök, irodavezető

dr. Kónya Norbert csoportvezető

Polgári István ügyvezető

dr. Herpai Gábor ügyvéd

**Az előterjesztést megtárgyalta:** Veszprém MJV Önkormányzata Közgyűlésének:

Tulajdonosi Bizottsága

Városstratégiai és Városmarketing Bizottsága

Ügyrendi és Igazgatási Bizottsága

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | dr. Lohonyai Bernadett  aljegyző, irodavezető |

**Tisztelt Közgyűlés!**

A V-Busz Veszprémi Közlekedési Korlátolt Felelősségű Társaság (a továbbiakban: V-Busz Kft. vagy Társaság) 100 %-os önkormányzati tulajdonú gazdasági társaság.

A Társaság székhelye a 8200 Veszprém, Házgyári út 1. szám alatti ingatlanban működött, azonban a Társaság új központja és az ügyfélszolgálat a 8200 Veszprém, Táncsics Mihály utca 39. szám alatti ingatlanba költözött.

V-Busz Kft. egyik telephelye 2021. szeptember 30. napjától a 8200 Veszprém, Kereszt utca 9. szám alatt található. A Társaság a fentiekben nevezett telephelyen már nem fejt ki tevékenységet, ezért annak megszüntetése indokolt.

A V-Busz Kft. székhelyében és telephelyében bekövetkezett változás miatt szükséges az alapító okirat módosítása.

Veszprém Megyei Jogú Város Önkormányzata Közgyűlésének az önkormányzat vagyonáról, a vagyongazdálkodás és vagyonhasznosítás szabályairól szóló 36/2021. (XI. 25.) önkormányzati rendelet 3. melléklet 6. pontja szerint a Közgyűlés kizárólagos önkormányzati tulajdonú gazdasági társaság vonatkozásában dönt a létesítő okirat módosításáról.

Kérem a Tisztelt Közgyűlést, az előterjesztést megvitatni és a határozati javaslatot elfogadni szíveskedjék.

**Veszprém,** 2024. augusztus 9.

**Porga Gyula**

**HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**…./2024. (……) határozata**

**a V-Busz Kft. alapító okiratának módosításáról**

Veszprém Megyei Jogú Város Önkormányzatának Közgyűlése megtárgyalta a *„Döntés a V-Busz Kft. alapító okiratának módosításáról"* című előterjesztést, és az alábbi döntést hozta:

1. Veszprém Megyei Jogú Város Önkormányzatának Közgyűlése jóváhagyja a V-Busz Kft. székhelyének megváltozását, a korábbi 8200 Veszprém, Házgyári út 1. szám alatti székhelyet megszünteti, a Társaság új székhelyeként a 8200 Veszprém, Táncsics Mihály utca 39. szám alatti ingatlant határozza meg.
2. Veszprém Megyei Jogú Város Önkormányzatának Közgyűlése úgy dönt, hogy a V-Busz Kft. 8200 Veszprém, Kereszt utca 9. szám alatti telephelyét megszünteti.
3. Veszprém Megyei Jogú Város Önkormányzatának Közgyűlése jóváhagyja a V-Busz Kft. alapító okiratának egységes szerkezetbe foglalt módosítását a határozat mellékletében foglaltak szerint.
4. Veszprém Megyei Jogú Város Önkormányzatának Közgyűlése felhatalmazza a polgármestert, hogy a határozatban foglaltakra figyelemmel gyakorolja az Önkormányzat tulajdonosi jogosítványait, és az alapítói határozat kiállítása során a határozatban foglaltak szerint járjon el.

**Határidő:** 4. pont: 2024. szeptember 30.

**Felelős:** Porga Gyula polgármester

**A végrehajtás előkészítéséért felelős köztisztviselő:**

Dr. Józsa Tamás kabinetfőnök, irodavezető

**Veszprém,** 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |